Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 504

2. Az alábbiakban felsorolt esetekben a postaigazgatások nem felelősek: 2.1. erőhatalom esetén, a 26. cikk 2. bekezdésében foglaltak fenntartásával; 2.2. amikor — feltéve, hogy a felelősségüket másképpen nem állapították meg — nem tudnak számot adni a csomagokról, a szolgálati okiratok erőhatalom esetéből származó megsemmisülése miatt; 2.3. ha a kárt a feladó hibája vagy mulasztása okozta, vagy az a tartalom tulajdonságából származott; 2.4. ha olyan csomagokról van szó, amelyeknek tartalma a 18. cikkben említett tilalmak alá esik, és amennyiben ezeket a csomagokat az illetékes hatóság tartalmuk miatt elkobozta, vagy megsemmisítette azokat; 2.5. a rendeltetési ország jogszabályai értelmében történő lefoglalás esetén, az illető ország igazgatásának bejelentése szerint; 2.6. ha olyan értéknyilvánításos csomagokról van szó, amelyeknél a tartalom tényleges értékét meghaladó, csalárd értéknyilvánítás történt; 2.7. ha a feladó a küldemény feladási napját követő naptól számított egy éven belül semmilyen tudakozványt nem nyújtott be; 2.8. ha hadifoglyok vagy polgári internáltak csomagjairól van szó.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes